Nordjyllands Politi i Hobro valgte søndag at løslade en 18-årig mand, der natten til søndag stak en anden med en lommekniv under et slagsmål i Storegade i Hadsund. En 25-årig mand blev ramt i lænden af lommekniven. Han blev bragt til Hobro Sygehus, men der var ikke tale om livsfare. Baggrunden for knivstikkeriet var angiveligt, at den 25-årige og en gruppe venner udtrykte sig nedsættende om den 18-åriges udenlandske herkomst og senere overfaldt ham. I den efterfølgende tumult trak den 18-årige en lommekniv, jog den i siden på den 25-årige og stak af. Det lykkedes politiet at få fat i gerningsmanden med hjælp fra hans bror og far, og han fulgte frivilligt med. - Selv om det ikke er tilladt, mener vi, at manden handlede i en form for selvforsvar, da de andre var efter ham. Han er ikke tidligere kendt af politiet, og vi valgte at løslade ham til et senere retsmøde, siger den vagthavende i Hobro.

Opsummering:
18-årig stak 26-årig mand med sin lommekniv under et slagsmål i Hadsund i nat